**Zmluva na dodanie tovaru a poskytnutie služieb č** <vyplní VO>

uzatvorená podľa § 269 ods. 2 zákona č. 513/1991 Zb. Obchodný zákonník

v znení neskorších predpisov

(ďalej len „**zmluva**“)

**Zmluvné strany**

**Objednávateľ:**

Názov: **Národná banka Slovenska**

Sídlo: Imricha Karvaša 1, 813 25 Bratislava

Zastúpená: <vyplní VO>

IČO: 30844789

DIČ: 2020815654

IČ DPH: SK2020815654

Bankové spojenie: Národná banka Slovenska

Číslo účtu (IBAN): SK07 0720 0000 0000 0000 1919 *– platí pre domáceho dodávateľa*

SK60 0720 0000 0000 0000 2129 *– platí pre zahraničného dodávateľa*

Zriadená zákonom NR SR č. 566/1992 Zb. o Národnej banke Slovenska v znení neskorších predpisov

(ďalej len „**objednávateľ**“)

**a**

**Dodávateľ:**

Obchodné meno: *<*vyplní uchádzač*>*

Sídlo: *<*vyplní uchádzač*>*

Zastúpený: *<*vyplní uchádzač*>*

 IČO: *<*vyplní uchádzač*>*

DIČ: *<*vyplní uchádzač*>*

IČ DPH: *<*vyplní uchádzač*>*

Bankové spojenie: *<*vyplní uchádzač*>*

 Číslo účtu (IBAN): *<*vyplní uchádzač*>*

Zapísaný: *<*vyplní uchádzač*>*

(ďalej len „**dodávateľ**“)

(objednávateľ a dodávateľ ďalej spolu označení ako „**zmluvné strany**“)

**Článok I.**

**preambula**

1. Objednávateľ ako verejný obstarávateľ vyhlásil oznámením č. <doplní verejný obstarávateľ>, zverejneným vo Vestníku verejného obstarávania č. <doplní verejný obstarávateľ> dňa <doplní verejný obstarávateľ>, nadlimitnú zákazku podľa § 66 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**zákon o verejnom obstarávaní**“) s názvom **Obstarávanie RSA tokenov a s tým súvisiacich služieb.**
2. Na základe vyhodnotenia ponúk bola ponuka dodávateľa vyhodnotená ako ponuka úspešného uchádzača. Vzhľadom na túto skutočnosť a predloženú ponuku dodávateľa sa zmluvné strany na základe slobodnej vôle a v súlade s právnymi predpismi platnými na území Slovenskej republiky rozhodli uzatvoriť túto zmluvu.

**Článok II.**

**Predmet zmluvy**

1. Dodávateľ sa zaväzuje pre objednávateľa:
2. dodať tokeny RSA,  používateľskú licenciu RSA a podporu výrobcu pre používateľskú licenciu RSA v rozsahu a špecifikácií uvedenej v prílohe č. 1 tejto zmluvy, ktorá je neoddeliteľnou súčasťou tejto zmluvy (ďalej spolu len „**tovar**“),
3. poskytovať konzultačné a implementačné služby pre tovary v rozsahu, ktorý je špecifikovaný v prílohe č. 2 tejto zmluvy, ktorá je neoddeliteľnou súčasťou tejto zmluvy (ďalej spolu len „**služby**“)

 (tovar a služby ďalej spolu ako „**predmet zmluvy**“).

1. Objednávateľ sa zaväzuje riadne dodaný predmet zmluvy v súlade s touto zmluvou od dodávateľa prevziať a zaplatiť cenu dohodnutú podľa článku VI tejto zmluvy.
2. Predmet zmluvy bude realizovaný na základe písomných objednávok objednávateľa potvrdených dodávateľom. Objednávateľ si vyhradzuje právo zadávať objednávky len v rozsahu jeho aktuálnej a reálnej potreby, prípadne aj jednotlivé tovary alebo služby nezadať, ak mu nevznikne potreba objednať tovar alebo služby v tomto rozsahu.

**Článok III.**

**Práva a povinnosti zmluvných strán**

**Práva a povinnosti dodávateľa:**

1. Dodávateľ je povinný dodať predmet zmluvy podľa dohodnutých podmienok, v kvalite a v dohodnutom termíne podľa tejto zmluvy.
2. Dodávateľ je povinný najneskôr do siedmich pracovných dní odo dňa nadobudnutia účinnosti tejto zmluvy písomne stanoviť oprávnenú osobu pre účely jednania vo vzájomnom styku zmluvných strán vo veciach podľa tejto zmluvy. Zmena oprávnenej osoby musí byť zaslaná druhej zmluvnej strane formou doporučeného listu podpísaného oprávneným zástupcom dodávateľa najneskôr sedem pracovných dní pred vykonaním zmeny.
3. Dodávateľ je povinný najneskôr do siedmich pracovných dní odo dňa nadobudnutia účinnosti tejto zmluvy písomne informovať objednávateľa o platných telefónnych číslach, faxových číslach, internetových adresách a adresách elektronickej pošty, na ktorých môže objednávateľ požadovať dodanie jednotlivých častí predmetu zmluvy. Zmeny uvedených informácií musia byť zaslané druhej zmluvnej strane formou doporučeného listu podpísaného oprávneným zástupcom dodávateľa najneskôr sedem pracovných dní pred vykonaním zmien.
4. Dodávateľ je povinný zabezpečiť, aby osoby prostredníctvom ktorých plní predmet tejto zmluvy (t. j. zamestnanci dodávateľa, subdodávatelia a pod.) pri plnení tejto zmluvy v objektoch objednávateľa dodržiavali všetky všeobecne záväzné predpisy súvisiace s bezpečnosťou práce a požiarnou bezpečnosťou, predpisy o vstupe do objektov objednávateľa, a aby sa riadili organizačnými pokynmi oprávnených zamestnancov objednávateľa.
5. Dodávateľ podpisom tejto zmluvy potvrdzuje a zaväzuje sa, že ak na plnení zmluvy sa budú podieľať zamestnanci, tak to budú iba osoby legálne zamestnané dodávateľom v súlade s právnym poriadkom Slovenskej republiky. Dodávateľ je povinný na požiadanie objednávateľa bezodkladne poskytnúť v nevyhnutnom rozsahu doklady (pracovné zmluvy, dohody o prácach vykonávaných mimo pracovného pomeru v zmysle Zákonníka práce v znení neskorších predpisov) a osobné údaje fyzických osôb, prostredníctvom ktorých plní zmluvu, a ktoré sú potrebné na to, aby objednávateľ, mohol skontrolovať, či dodávateľ neporušuje zákaz nelegálneho zamestnávania.

V prípade, ak dodávateľ poruší svoju povinnosť podľa tohto bodu článku zmluvy a kontrolný orgán uloží objednávateľovi pokutu za porušenie zákazu prijať prácu alebo službu podľa § 7b ods. 5 zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov, tak sa dodávateľ zaväzuje uhradiť objednávateľovi zmluvnú pokutu v sume rovnajúcej sa pokute uloženej objednávateľovi kontrolným orgánom, a to do siedmich dní odo dňa jej uplatnenia u dodávateľa objednávateľom.

1. Dodávateľ záväzne vyhlasuje, že je certifikovaným partnerom spoločnosti RSA, The Security Division of EMC.
2. Dodávateľ je povinný počas celej doby trvania tejto zmluvy disponovať a na písomné požiadanie objednávateľa bezodkladne predložiť objednávateľovi nasledovné doklady:
3. potvrdenie, že je certifikovaným partnerom spoločnosti RSA, The Security Division of EMC,
4. certifikát RSA SecurID Certified Systems Engineer (CSE) alebo RSA SecurID Certified Administrator (CA), ktorého je držiteľom aspoň jeden zamestnanec dodávateľa resp. jeho subdodávateľa.
5. Porušenie povinnosti dodávateľa podľa bodu 7 tohto článku zmluvy sa považuje za podstatné porušenie zmluvy zo strany dodávateľa.

**Práva a povinnosti objednávateľa:**

1. Objednávateľ má právo kontrolovať osoby dodávateľa, prostredníctvom ktorých plní predmet zmluvy (t. j. zamestnanci, subdodávatelia a pod.) pri činnostiach v rámci plnenia predmetu zmluvy vykonávaných v objektoch objednávateľa.
2. Objednávateľ je povinný najneskôr do siedmich pracovných dní od nadobudnutia účinnosti tejto zmluvy písomne stanoviť oprávnenú osobu (resp. osoby) pre účely jednania vo vzájomnom styku zmluvných strán vo veciach podľa tejto zmluvy. Zmena oprávnenej osoby musí byť zaslaná druhej zmluvnej strane formou doporučeného listu podpísaného oprávneným zástupcom objednávateľa, a to najneskôr sedem pracovných dní pred vykonaním zmeny.
3. Objednávateľ je povinný zabezpečiť, aby osoby dodávateľa prostredníctvom ktorých plní predmet zmluvy (t. j. zamestnanci, subdodávatelia a pod.) boli pre účinné plnenie tejto zmluvy v objekte objednávateľa vybavení oprávnením pre vstup alebo objednávateľ sám zabezpečí sprevádzanie týchto osôb.

**Článok IV.**

**Subdodávatelia dodávateľa**

# Dodávateľ potvrdzuje, že podľa § 41 ods. 3 zákona o verejnom obstarávaní uviedol v prílohe č. 3 tejto zmluvy údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Dodávateľ je povinný písomne oznámiť objednávateľovi akúkoľvek zmenu údajov o subdodávateľovi uvedených v predchádzajúcej vete do 3 pracovných dní odo dňa uskutočnenia tejto zmeny.

# V prípade zmeny subdodávateľa je dodávateľ povinný písomne oznámiť objednávateľovi údaje o navrhovanom subdodávateľovi a o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia najmenej štyri pracovné dni pred jeho plánovaným využitím. Počas trvania tejto zmluvy je dodávateľ oprávnený zmeniť subdodávateľa uvedeného v prílohe č. 3 tejto zmluvy výlučne na základe predchádzajúceho písomného oznámenia a predchádzajúceho písomného odsúhlasenia objednávateľom. Objednávateľ má právo odmietnuť odsúhlasiť subdodávateľa a požiadať dodávateľa o určenie iného subdodávateľa. Dodávateľ je povinný žiadosti objednávateľa podľa predchádzajúcej vety bezodkladne vyhovieť a navrhnúť iného subdodávateľa, pričom tento subdodávateľ musí spĺňať v tejto zmluve uvedené podmienky.

# Dodávateľ je povinný zabezpečiť, aby jeho subdodávatelia v zmysle § 2 ods. 5 písm. e) zákona o verejnom obstarávaní a § 2 ods. 1 písm. a) bod 7 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“), ktorým vznikla povinnosť zápisu do registra partnerov verejného sektora, mali riadne splnené povinnosti ohľadom zápisu do registra partnerov verejného sektora v zmysle zákona č. 315/2016 Z. z.

# Za účelom preukázania splnenia povinnosti v zmysle bodu 3 tohto článku zmluvy je dodávateľ povinný kedykoľvek na výzvu objednávateľa bezodkladne, najneskôr však do troch pracovných dní, predložiť objednávateľovi všetky zmluvy so subdodávateľmi identifikovanými v prílohe č. 3 tejto zmluvy, resp. následne doplneným/zmeneným postupom podľa bodu 2 tohto článku zmluvy a predložiť zoznam všetkých subdodávateľov v zmysle § 2 ods. 1 písm. a) bod 7 zákona č. 315/2016 Z. z., ktorí napĺňajú definičné znaky partnera verejného sektora v zmysle § 2 ods. 1 písm. a) bod 7 a § 2 ods. 2 zákona č. 315/2016 Z. z., v dôsledku ich participácie na plnení tejto zmluvy. Za úplnosť a pravdivosť poskytnutých údajov nesie plnú zodpovednosť dodávateľ.

# V prípade, ak dodávateľ poruší povinnosť v zmysle bodu 3 tohto článku zmluvy, a teda bude táto zmluva plnená (resp. budú na jej plnení participovať) subdodávateľmi, ktorí si riadne nesplnili svoju zákonnú povinnosť zápisu (resp. jeho udržiavania) do registra partnerov verejného sektora, má objednávateľ právo na zmluvnú pokutu od dodávateľa vo výške 5.000 eur bez DPH za každé jednotlivé porušenie stanovenej povinnosti.

# V prípade omeškania dodávateľa so splnením povinnosti v zmysle bodu 4 tohto článku zmluvy, má objednávateľ právo na zmluvnú pokutu vo výške 500 eur bez DPH za každý aj začatý deň omeškania.

**Článok V.**

**Podmienky plnenia**

**Všeobecné podmienky plnenia predmetu zmluvy**

* + 1. Dodávateľ zabezpečí dodanie tovaru alebo poskytnutie služby podľa čl. II bodu 1 tejto zmluvy na základe písomnej (doporučeným listom alebo emailom) objednávky vystavenej objednávateľom, v ktorej bude určená najmä presná špecifikácia a rozsah predmetu zmluvy, miesto a termín plnenia, cena určená spôsobom v článku VI tejto zmluvy.
		2. Dodávateľ je povinný najneskôr nasledujúci pracovný deň po dni doručenia objednávky od objednávateľa potvrdiť príjem a akceptáciu objednávky, a to rovnakou formou akou bola objednávka doručená dodávateľovi (poštou, e-mailom). Potvrdením objednávky zo strany dodávateľa sa považuje objednávka za akceptovanú.
		3. V prípade, ak dodávateľ z akýchkoľvek dôvodov, s výnimkou dôvodov spočívajúcich vo vyššej moci, nepotvrdí (neakceptuje) objednávku v lehote stanovenej v bode 2 tohto článku zmluvy, považuje sa nasledujúci pracovný deň po dni doručenia riadne vystavenej objednávky dodávateľovi, za deň akceptácie objednávky.
		4. Objednávky bude objednávateľ zasielať dodávateľovi poštou na adresu jeho sídla, uvedenú v zmluve alebo na kontaktný e-mail zadaný dodávateľom podľa článku III bodu 3 tejto zmluvy.

**Lehota plnenia predmetu zmluvy**

* + 1. Dodávateľ sa zaväzuje dodať tovar bez zbytočného odkladu, najneskôr do 20 pracovných dní odo dňa akceptácie príslušnej objednávky, ak sa zmluvné strany písomnou formou nedohodnú inak.
		2. Dodávateľ sa zaväzuje poskytnúť službu bez zbytočného odkladu, najneskôr do 2 pracovných dní odo dňa akceptácie príslušnej objednávky, ak sa zmluvné strany písomnou formou nedohodnú inak.
		3. Nedodržanie termínu dodania tovaru alebo poskytnutia služieb zo strany dodávateľa podľa tohto článku zmluvy sa považuje za podstatné porušenie tejto zmluvy.

**Odovzdanie a prevzatie predmetu zmluvy**

* + 1. Dodávateľ sa zaväzuje dodať objednávateľovi tovar na základe písomného preberacieho protokolu, ktorý podpíšu oprávnení zástupcovia obidvoch zmluvných strán.
		2. Riadne a včas dodaný tovar je akceptovaný objednávateľom formou podpísania preberacieho protokolu oprávnenými zástupcami obidvoch zmluvných strán.
		3. Objednávateľ je oprávnený odmietnuť prevziať tovar bez nároku dodávateľa uplatniť voči objednávateľovi akékoľvek sankcie a nároky na náhradu akejkoľvek škody tým spôsobenej v prípade, ak tovar bol dodaný po lehote dodania, ak má viditeľné vady, nebola dodržaná dohodnutá špecifikácia tovaru alebo tovar vykazuje ďalšie vady a nedostatky, ktoré objednávateľ nie je ochotný akceptovať ako vady a nedostatky odstrániteľné v lehote podľa návrhu dodávateľa. V takomto prípade sa považuje dodávka tovaru za neuskutočnenú a dodávateľ sa dostáva do omeškania.
		4. Nebezpečenstvo škody na tovare a vlastnícke právo k tovaru prechádza na objednávateľa okamihom podpísania preberacieho protokolu a prevzatia tovaru objednávateľom.
		5. Riadne poskytnuté služby podľa príslušnej objednávky objednávateľa sú akceptované objednávateľom formou podpísania preberacieho protokolu oprávnenými zástupcami obidvoch zmluvných strán.

**Miesto plnenia predmetu zmluvy**

* + 1. Miestami plnenia tejto zmluvy sú nasledovné objekty objednávateľa:
1. Národná banka Slovenska, ústredie, Imricha Karvaša 1, 813 25 Bratislava,
2. Záložné technologcké pracovisko Národnej banky Slovenska, Tomášikova ul. 28/A, 820 09 Bratislava.
	* 1. Objednávateľ si vyhradzuje právo v prípade potreby zmeniť miesto plnenia uvedené v bode 13 písm. b) tohto článku zmluvy, pričom túto skutočnosť bezodkladne oznámi dodávateľovi formou e-mailu alebo listom. Dodávateľ je povinný plniť predmet zmluvy na mieste a odo dňa určenom v oznámení o tejto zmene.

**Článok VI.**

**Cena a platobné podmienky**

1. Jednotkové ceny za predmet zmluvy podľa článku II bodu 1 písm. a) tejto zmluvy sú stanovené dohodou zmluvných strán v zmysle zákona NR SR č.18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov, a sú uvedené v prílohe č. 1 tejto zmluvy.
2. Jednotková cena za predmet zmluvy podľa článku II bodu 1 písm. b) tejto zmluvy je stanovená dohodou zmluvných strán v zmysle zákona NR SR č.18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov, a je uvedená v prílohe č. 2 tejto zmluvy.
3. Jednotkové ceny za predmet zmluvy uvedené v bode 1 a v bode 2 tohto článku zmluvy sú pevne stanovené a nemenné. Jednotkové ceny za predmet zmluvy zahŕňajú všetky náklady dodávateľa spojené s plnením predmetu zmluvy vrátane dopravy, odstraňovania vád tovaru počas záručnej doby a pod.
4. Cena za predmet zmluvy sa bude dodávateľovi uhrádzať vo výške zodpovedajúcej násobku jednotkovej ceny za predmet zmluvy a množstva dodaného tovaru alebo poskytnutých služieb podľa príslušnej objednávky objednávateľa.
5. Cenu za predmet zmluvy je dodávateľ oprávnený fakturovať najneskôr do 15 kalendárnych dní odo dňa podpísania príslušného preberacieho protokolu objednávateľom.
6. Ceny za predmet zmluvy sú uvedené bez DPH. Dodávateľ k dohodnutej cene uplatní DPH podľa platného všeobecne záväzného právneho predpisu účinného v čase fakturácie. *(Text platí pre tuzemského dodávateľa, zahraničný dodávateľ text druhej vety odstráni).*
7. V prípade, že faktúra nebude po vecnej a/alebo formálnej stránke správne vyhotovená, objednávateľ je oprávnený ju vrátiť dodávateľovi bez zaplatenia na doplnenie (prepracovanie), pričom nová lehota splatnosti faktúry začne plynúť dňom doručenia správne doplnenej (prepracovanej) faktúry objednávateľovi.
8. Dodávateľ sa zaväzuje, že uvedenú daň na faktúre odvedie správcovi dane v lehote ustanovenej v § 78 ods. 1 zákona č. 222/2004 Z. z. o dani z pridanej hodnoty v znení neskorších predpisov. Porušenie tejto daňovej povinnosti vyplývajúcej zo všeobecne záväzného právneho predpisu je podstatným porušením tejto zmluvy a oprávňuje objednávateľa na okamžité odstúpenie od tejto zmluvy. *(Text platí pre tuzemského dodávateľa, zahraničný dodávateľ tento text odstráni).*
9. Faktúra je splatná do 30 kalendárnych dní odo dňa jej doručenia objednávateľovi. Úhrada faktúry sa bude realizovať bezhotovostným prevodom na účet dodávateľa. Za deň splnenia peňažného záväzku sa považuje deň odpísania dlžnej sumy z účtu objednávateľa v prospech dodávateľa. Prílohou každej faktúry musí byť príslušná objednávka objednávateľa vrátane preberacieho protokolu podpísaného oprávnenými zástupcami obidvoch zmluvných strán. Za správne vyčíslenie výšky DPH zodpovedá v plnom rozsahu dodávateľ.
10. Dodávateľ najneskôr do doby vyhotovenia prvej faktúry predloží objednávateľovi originál potvrdenia o mieste svojej daňovej rezidencie alebo jeho úradne overenú fotokópiu. Počas trvania zmluvy dodávateľ predmetné potvrdenie predloží objednávateľovi na začiatku každého nového zdaňovacieho obdobia. Dodávateľ vyhlasuje a zaväzuje sa, že v prípade vzniku stálej prevádzkarne na území Slovenskej republiky počas trvania zmluvy bude o tejto skutočnosti objednávateľa bezodkladne písomne informovať. Dodávateľ vyhlasuje, že je konečným príjemcom ceny za predmet zmluvy uvedenej v prílohe č. 1 a v prílohe č. 2 tejto zmluvy. *(Text platí pre zahraničného dodávateľa, tuzemský dodávateľ tento text odstráni).*
11. Cenu za predmet zmluvy počas trvania tejto zmluvy bude prípustné zmeniť v prípade ak došlo k zmene daňových, colných a iných tarifných dovozných prirážok a tieto priamo súvisia a ovplyvňujú dodávateľom dodávané tovary alebo poskytované služby. Každá zmena dohodnutej ceny za predmet zmluvy sa vykoná len po vzájomnej dohode zmluvných strán formou písomného číslovaného dodatku k tejto zmluve a v súlade s § 18 zákona o verejnom obstarávaní.
12. Dodávateľ nie je oprávnený previesť práva a povinnosti vyplývajúce pre neho z tejto zmluvy, ani ich časti, na inú osobu bez súhlasu objednávateľa. Dodávateľ ďalej nie je oprávnený postúpiť a ani založiť akékoľvek svoje pohľadávky voči objednávateľovi vzniknuté na základe alebo v súvislosti s touto zmluvou alebo s plnením záväzkov podľa tejto zmluvy. Dodávateľ nie je oprávnený jednostranne započítať akúkoľvek svoju pohľadávku voči objednávateľovi vzniknutú z akéhokoľvek dôvodu proti pohľadávke objednávateľa voči dodávateľovi vzniknutej na základe alebo v súvislosti s touto zmluvou.

**Článok VII.**

**Záruka a zodpovednosť za vady**

1. Dodávateľ v plnom rozsahu zodpovedá za dodržanie špecifikácie predmetu zmluvy uvedenej v článku II tejto zmluvy, ďalej za kvalitu, akosť a riadne dodanie predmetu zmluvy.
2. Dodávateľ zodpovedá za vady, ktoré má dodaný tovar v okamihu odovzdania tovaru objednávateľovi a za vady, ktoré sa vyskytnú po prevzatí tovaru v záručnej dobe. Dodávateľ poskytuje na dodaný tovar podľa článku II bodu 1 písm. a) tejto zmluvy záruku po dobu 36 mesiacov. Záručná doba na tovar začína plynúť dňom podpísania preberacieho protokolu o odovzdaní a prevzatí tovaru oprávnenými zástupcami oboch zmluvných strán. Ak oprávnení zástupcovia oboch zmluvných strán nepodpíšu protokol v ten istý deň, tak rozhodujúci je deň neskoršieho podpisu.
3. V prípade, ak dodávateľ plní predmet zmluvy s vadami, objednávateľ dodávateľa na vady písomne upozorní bez zbytočného odkladu po ich zistení (ďalej len „**písomné upozornenie**“). V písomnom upozornení musí objednávateľ vady špecifikovať a uviesť, aký nárok z vád uplatňuje.
4. V prípade plnenia predmetu zmluvy s vadami je objednávateľ oprávnený podľa vlastnej úvahy požadovať od dodávateľa:
5. odstránenie vád poskytnutím plnenia bez vád, alebo
6. primeranú zľavu z ceny predmetu zmluvy.
7. Dodávateľ sa zaväzuje odstrániť vady bez zbytočného odkladu po doručení písomného upozornenia, najneskôr v lehote primerane určenej objednávateľom v písomnom upozornení. Týmto postupom nie je dotknutý nárok objednávateľa na náhradu škody.
8. V prípade, ak si objednávateľ uplatní u dodávateľa nárok na odstránenie vád podľa bodu 4 písm. a) tohto článku zmluvy a dodávateľ neodstráni vadu v lehote podľa bodu 5 tohto článku zmluvy, objednávateľ je oprávnený túto vadu odstrániť sám alebo tým poveriť tretiu osobu a sumu týmto vzniknutých nákladov si uplatniť priamo u dodávateľa.
9. V ostatných prípadoch neupravených touto zmluvou sa zmluvné strany budú riadiť ustanoveniami § 422 a nasl. Obchodného zákonníka.

**Článok VIII.**

**Zmluvné sankcie**

1. V prípade nedodržania dohodnutého termínu dodania tovaru dodávateľom v zmysle článku V bodu 5 tejto zmluvy, sa dodávateľ zaväzuje uhradiť objednávateľovi zmluvnú pokutu vo výške 0,05% z ceny nedodaného tovaru bez DPH podľa príslušnej objednávky za každý aj začatý deň omeškania.
2. V prípade nedodržania dohodnutého termínu poskytnutia služby dodávateľom v zmysle článku V bodu 6 tejto zmluvy, sa dodávateľ zaväzuje uhradiť objednávateľovi zmluvnú pokutu vo výške 0,05% z ceny neposkytnutej služby bez DPH podľa príslušnej objednávky za každý aj začatý deň omeškania.
3. V prípade omeškania dodávateľa pri odstraňovaní vád predmetu zmluvy podľa článku VII bodu 5 tejto zmluvy, je objednávateľ oprávnený uplatniť si u dodávateľa zmluvnú pokutu vo výške 200 eur bez DPH za každý aj začatý deň omeškania s odstraňovaním vady predmetu zmluvy.
4. V prípade omeškania objednávateľa s úhradou faktúry má dodávateľ právo fakturovať objednávateľovi úrok z omeškania vo výške 0,02 % z dlžnej čiastky za každý deň omeškania.
5. Zmluvné strany sa dohodli, že objednávateľ je oprávnený popri nároku na zmluvnú pokutu podľa tohto článku tejto zmluvy požadovať od dodávateľa aj náhradu škody v celom rozsahu, ktorá mu takýmto porušením povinnosti vznikla.
6. Zmluvné pokuty podľa tejto zmluvy sú splatné do 14 dní odo dňa doručenia faktúry druhej zmluvnej strane, ak nie je v zmluve uvedené inak.

**Článok IX.**

**Zodpovednosť za škody**

* + 1. Dodávateľ zodpovedá za škodu spôsobenú porušením povinností stanovenými touto zmluvou a v zmysle ustanovení Obchodného zákonníka a v zmysle príslušných všeobecne záväzných právnych predpisov okrem prípadov vyššej moci.
		2. Pre účely tejto zmluvy sa pod pojmom vyššia moc rozumie akákoľvek nepredvídateľná udalosť, ktorá je nezávislá od vôle povinnej zmluvnej strany, ani ich nemôžu ovplyvniť zmluvné strany, napr. vojna, mobilizácia, štrajk, živelné pohromy, povstanie, pandémia a pod.
		3. Ak sa zmluvné strany nedohodnú inak, dohodnuté zmluvné termíny sa predlžujú o trvanie vyššej moci a o dobu nevyhnutnú na odstránenie jej priamych následkov.
		4. V prípade vyššej moci musí zmluvná strana bez meškania a nie neskôr ako do piatich pracovných dní odo dňa výskytu vyššej moci oznámiť druhej zmluvnej strane pôsobenie a charakter vyššej moci.
		5. Ak sa z dôvodu vyššej moci stane plnenie tejto zmluvy nemožným do troch mesiacov od vyskytnutia sa prípadu, zmluvná strana, ktorá sa bude chcieť odvolať na predmetnú udalosť, požiada druhú stranu o úpravu zmluvy vo vzťahu k predmetu, k cene a k dobe trvania zmluvy. Pokiaľ nepríde k dohode, má zmluvná strana, ktorá sa na prípad vyššej moci odvolala, právo odstúpiť od zmluvy.

**Článok X.**

**Doba trvania a zánik zmluvy**

* 1. Táto zmluva sa uzatvára na dobu určitú, a to na obdobie štyroch rokov odo dňa nadobudnutia jej účinnosti.
	2. Táto zmluva zaniká pred uplynutím doby trvania zmluvy:
	3. vyčerpaním maximálneho počtu tovarov a služieb spolu uvedených v prílohe č. 1 a č. 2 tejto zmluvy,
	4. písomnou dohodou zmluvných strán,
	5. písomnou výpoveďou objednávateľa, a to aj bez uvedenia dôvodu. Výpovedná lehota je trojmesačná a začína plynúť v prvý deň kalendárneho mesiaca nasledujúceho po kalendárnom mesiaci, v ktorom bola výpoveď preukázateľne doručená dodávateľovi. Počas plynutia výpovednej lehoty sú zmluvné strany povinné dodržiavať podmienky tejto zmluvy v plnom rozsahu,
	6. písomným odstúpením od tejto zmluvy jednou zo zmluvných strán v prípade podstatného porušenia zmluvy druhou zmluvnou stranou, z dôvodov podľa Obchodného zákonníka, z dôvodov označených za podstatné porušenie povinností zmluvnej strany v tejto zmluve alebo v prípadoch ustanovených touto zmluvou. Právne účinky odstúpenia od zmluvy nastanú dňom doručenia písomného oznámenia o odstúpení od zmluvy druhej zmluvnej strane,
	7. zánikom dodávateľa bez právneho nástupcu a jeho výmazom z obchodného registra,
	8. ak bol na majetok dodávateľa podaný návrh na vyhlásenie konkurzu.
	9. Za podstatné porušenie tejto zmluvy zmluvné strany považujú aj:
		1. ak dodávateľ nedodrží lehotu na odstránenie vady podľa článku VII bodu 5 tejto zmluvy,
		2. ak dodávateľ poruší povinnosť mlčanlivosti a poskytne informácie tretej strane v zmysle článku XI tejto zmluvy,
		3. ak objednávateľ bude v omeškaní s úhradou faktúry o 20 pracovných dní od dohodnutého termínu splatnosti faktúry,
		4. ak dodávateľ poruší zákaz nelegálnej práce a nelegálneho zamestnávania v zmysle právneho poriadku Slovenskej republiky.
	10. Za nepodstatné porušenie tejto zmluvy sa považuje každé porušenie zmluvy, okrem porušení zmluvy definovaných v tejto zmluve ako podstatné porušenie tejto zmluvy. V prípade nepodstatného porušenia tejto zmluvy je druhá zmluvná strana oprávnená odstúpiť od tejto zmluvy len v prípade, že zmluvná strana, ktorá je v omeškaní, nesplní svoju zmluvnú povinnosť ani napriek písomnému upozorneniu a poskytnutiu dodatočnej primeranej lehoty, ktorá jej bola na to poskytnutá. V písomnom upozornení musí byť podrobne špecifikované porušenie zmluvnej povinnosti ako aj upozornenie na právo odstúpiť od tejto zmluvy v prípade neodstránenia porušenia ani v dodatočnej lehote. V prípade neodstránenia porušenia ani v dodatočnej lehote má zmluvná strana právo odstúpiť od tejto zmluvy.
	11. Zánikom tejto zmluvy zanikajú všetky práva a povinnosti zmluvných strán vyplývajúce z tejto zmluvy, s výnimkou nárokov na náhradu škody, nárokov na zmluvné, resp. zákonné sankcie a úroky z omeškania. Zánikom tejto zmluvy však nie sú dotknuté práva a povinnosti zmluvných strán vyplývajúce z už jednotlivých potvrdených objednávok.

**Článok XI.**

**Povinnosť mlčanlivosti**

* + - 1. Obe zmluvné strany berú na vedomie, že prídu do styku s dôvernými informáciami a údajmi druhej zmluvnej strany. Týmto sa zaväzujú dodržať utajenie informácií a zamedziť zneužitiu týchto informácií vo svoj prospech alebo prospech tretích osôb svojím zavinením. Dodávateľ sa zaväzuje zabezpečiť, aby v súvislosti s plnením predmetu zmluvy nedošlo k zneužitiu dát objednávateľa a rovnako sa zaväzuje k takému konaniu, ktoré bude minimalizovať kontakt s dátami na mieru čo najnižšiu, avšak postačujúcu k riadnemu plneniu tejto zmluvy. Povinnosť mlčanlivosti nezaniká ani po ukončení tejto zmluvy, nie je možné sa jej nijako zbaviť. V prípade porušenia tohto záväzku je dodávateľ povinný uhradiť objednávateľovi ním zavinenú preukázateľnú škodu. V prípade, že škodu nie je možné finančne vyjadriť (napr. § 17, § 44 Obchodného zákonníka), je dodávateľ povinný uhradiť objednávateľovi zmluvnú pokutu vo výške 5.000 eur bez DPH za každý dokázaný prípad zneužitia interných informácií a údajov. Táto zmluvná pokuta je splatná do 30 dní od doručenia písomného oznámenia objednávateľa o zistení porušenia záväzku podľa tohto článku zmluvy.
			2. Týmto záväzkom mlčanlivosti nie je dotknuté zverejnenie tejto zmluvy ako povinne zverejňovanej zmluvy.

**Článok XII.**

**Doručovanie písomností**

* + - * 1. Všetky dokumenty, oznámenia, žiadosti, správy, výzvy, požiadavky a ostatné písomnosti určené druhej zmluvnej strane (ďalej len „**písomnosti**“) musia byť doručené, ak táto zmluva neustanovuje inak:
	1. v písomnej forme prostredníctvom pošty doporučene s doručenkou; za deň doručenia sa považuje dátum prevzatia zásielky alebo
	2. osobne do sídla druhej zmluvnej strany alebo
	3. formou e-mailu, pri bežnej komunikácii (aj pri objednávaní) zaslaním spätného potvrdzujúceho e-mailu príjemcom, pričom za spätný potvrdzujúci e-mail príjemcu sa nepovažuje správa automaticky vygenerovaná systémom.
		+ - 1. V prípade zmeny ktoréhokoľvek z údajov v záhlaví tejto zmluvy je príslušná zmluvná strana, ktorej sa zmena týka, povinná túto skutočnosť bezodkladne písomne oznámiť druhej zmluvnej strane. Ak zmluvné strany nesplnia svoju oznamovaciu povinnosť, má sa zato, že platia posledné známe identifikačné údaje alebo údaje vyplývajúce z príslušného registra.
				2. V prípade akýchkoľvek nejasností, neprevzatia písomností či pochybností pri doručovaní písomností bude za deň doručenia považovaný tretí pracovný deň nasledujúci po dni, kedy bola písomnosť preukázateľne odoslaná na adresu zmluvnej strany uvedenú v záhlaví tejto zmluvy, resp. na inú adresu písomne oznámenú druhej zmluvnej strane.

**Článok XIII.**

**Záverečné ustanovenia**

* 1. Táto zmluva je vyhotovená v šiestich vyhotoveniach, dve vyhotovenia sú určené pre dodávateľa a štyri pre objednávateľa. Všetky vyhotovenia sú považované za rovnocenné.
	2. Zmeny alebo doplnenie tejto zmluvy je možné vykonať len písomnými dodatkami k tejto zmluve podpísanými obidvomi zmluvnými stranami.
	3. Zmluvné strany sa zaväzujú riešiť vzniknuté spory predovšetkým dohodou. Ak dohoda nie je možná o spore rozhodne príslušný súd Slovenskej republiky.
	4. Právne vzťahy výslovne neupravené touto zmluvou sa riadia Obchodným zákonníkom a ostatnými všeobecne záväznými právnymi predpismi platnými na území Slovenskej republiky. Zmluvné strany sa dohodli, že táto zmluva a ich vzájomné majetkové vzťahy vzniknuté z tejto zmluvy sa budú spravovať právnym poriadkom Slovenskej republiky.
	5. Zmluvné strany sa zaväzujú, že budú postupovať v súlade s oprávnenými záujmami druhej zmluvnej strany a že vykonajú všetko pre realizáciu predmetu zmluvy.
	6. Zmluvné strany vyhlasujú, že v čase uzavretia tejto zmluvy im nie sú známe žiadne okolnosti, ktoré by bránili alebo vylučovali uzavretie takejto zmluvy, resp. ktoré by mohli byť vážnou prekážkou jej plnenia.
	7. Táto zmluva (vrátane jej prípadných dodatkov) patrí medzi povinne zverejňované zmluvy podľa ustanovení § 5a zákona o slobodnom prístupe k informáciám (zákona č. 211/2000 Z. z. v znení neskorších predpisov) v spojení s ustanoveniami § 1 ods. 2 Obchodného zákonníka (zákona č. 513/1991 Zb. v znení neskorších predpisov) a ustanoveniami § 47a Občianskeho zákonníka (zákona č. 40/1964 Zb. v znení neskorších predpisov). Dodávateľ berie na vedomie zverejnenie tejto zmluvy (vrátane jej prípadných dodatkov) a faktúr dodávateľa doručených objednávateľovi v zmysle § 5a ods. 1, 6 a 9 a § 5b zákona o slobodnom prístupe k informáciám.
	8. Táto zmluva nadobúda platnosť a je pre zmluvné strany záväzná odo dňa jej podpísania oprávnenými zástupcami oboch zmluvných strán; ak oprávnení zástupcovia oboch zmluvných strán nepodpíšu túto zmluvu v ten istý deň, tak rozhodujúci je deň neskoršieho podpisu. Táto zmluva nadobúda účinnosť dňom nasledujúcim po dni jej zverejnenia na webovom sídle objednávateľa (§ 47a ods. 1 Občianskeho zákonníka v spojení s § 1 ods. 2 Obchodného zákonníka a s § 5a ods. 1,  6 a 9 zákona o slobodnom prístupe k informáciám).
	9. Objednávateľ pri spracúvaní osobných údajov dotknutých osôb dodávateľa pre účely plnenia tejto zmluvy postupuje v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov a nariadenia Európskeho parlamentu a Rady (EÚ) č. 2016/679 zo dňa 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. Informácia o podmienkach spracúvania osobných údajov dotknutých osôb je zverejnená na webovom sídle objednávateľa: <https://www.nbs.sk/sk/ochrana-osobnych-udajov>.
	10. Zmluvné strany zhodne vyhlasujú, že táto zmluva nebola uzatvorená v tiesni, ani za nápadne nevýhodných podmienok pre niektorú zo zmluvných strán, že zmluvná voľnosť zmluvných strán nie je obmedzená, že sa s touto zmluvou dôkladne oboznámili, rozumejú jej, súhlasia s ňou a prostredníctvom svojich oprávnených zástupcov túto zmluvu podpísali na znak toho, že zodpovedá ich slobodnej a vážnej vôli.
	11. Neoddeliteľnou súčasťou tejto zmluvy sú jej prílohy:
	Príloha č. 1: Špecifikácia požiadaviek na tovar
	Príloha č. 2: Špecifikácia požiadaviek na služby
	Príloha č. 3: Zoznam subdodávateľov dodávateľa

V Bratislave dňa \_\_.\_\_2020 V ........................, dňa \_\_.\_\_.2020

Za objednávateľa: Za dodávateľa:

...................................................... ......................................................

<vyplní VO> <vyplní uchádzač>

**Príloha č. 1 zmluvy na dodanie tovaru a poskytnutie služieb č.** <vyplní VO>

**Špecifikácia požiadaviek na tovar**

**Tabuľka č. 1: Zoznam jednotlivých častí predmetu zmluvy podľa článku II bodu 1 písm. a) zmluvy.**

|  |  |  |  |  |
| --- | --- | --- | --- | --- |
| **Položka č.** | **Špecifikácia predmetu zmluvy** | **Jednotková cena v EUR bez DPH za balík** | **Maximálny počet** | **Celková cena za položku v EUR bez DPH** |
| 1 | Token RSA SecurID 700 s platnosťou 3 roky (1balík = 50ks) | <vyplní uchádzač> | 23 balíkov | <vyplní uchádzač> |
| 2 | Token RSA SecurID Software Seeds s platnosťou 3 roky  | <vyplní uchádzač> | 100 ks | <vyplní uchádzač> |
| 3 | Používateľská licencia RSA Authentication Manager(1 balík = 50ks) | <vyplní uchádzač> | 8balíkov | <vyplní uchádzač> |
| 4 | Podpora výrobcu pre používateľskú licenciu RSA Authentication Manager na 1 rok (1 balík = 150ks) | <vyplní uchádzač> | 16balíkov | <vyplní uchádzač> |
| 5 | Podpora výrobcu pre používateľskú licenciu RSA Authentication Manager na 1 rok (1 balík = 50ks) | <vyplní uchádzač> | 16balíkov | <vyplní uchádzač> |
|  | **Spolu** | <vyplní uchádzač> |

**Požiadavky na jednotlivé časti predmetu zmluvy:**

* 1. Zmluvné strany sa dohodli, že súčasťou dodávky tovarov z riadkov 1 až 5 tabuľky č. 1 sú aj práce dodávateľa súvisiace s ich aktiváciou na serveroch RSA Authentication Manager objednávateľa.
	2. Zmluvné strany sa dohodli, že rozsah dodania tovarov uvedených v tabuľke č. 1 predstavuje maximálny počet počas trvania tejto zmluvy.

**Príloha č. 2 zmluvy na dodanie tovaru a poskytnutie služieb č.** <vyplní VO>

**Špecifikácia požiadaviek na služby**

**Tabuľka č. 2: Zoznam jednotlivých častí predmetu zmluvy podľa článku II bodu 1 písm. b) zmluvy.**

|  |  |  |  |  |
| --- | --- | --- | --- | --- |
| **Položka č.** | **Špecifikácia predmetu zmluvy** | **Jednotková cena v EUR bez DPH za jednu osobohodinu** | **Maximálny počet** | **Celková cena za položku v EUR bez DPH** |
| 1 | Konzultačné a implementačné služby pre tovar uvedený v tabuľke č.1 prílohy č. 1 zmluvy | <vyplní uchádzač> | 400 hodín | <vyplní uchádzač> |

* 1. Dodávateľ je povinný poskytovať služby počas pracovných dní v čase od 8.00 h. do 17.00 h., ak sa zmluvné strany písomne nedohodnú inak.
	2. Zmluvné strany sa dohodli, že maximálny rozsah poskytnutia služieb nesmie presiahnuť počas trvania tejto zmluvy 400 osobohodín.

**Príloha č. 3 zmluvy na dodanie tovaru a poskytnutie služieb č.** <vyplní VO>

**Zoznam subdodávateľov dodávateľa**

V súlade s ustanovením § 41 ods. 3 zákona o verejnom obstarávaní verejný obstarávateľ požaduje od úspešného uchádzača, aby najneskôr v čase uzavretia zmluvy uviedol:

1. údaje o všetkých známych subdodávateľoch v rozsahu obchodné meno, sídlo, IČO, zápis do príslušného obchodného registra;
2. údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Počet riadkov doplní uchádzač podľa potreby.

|  |  |  |
| --- | --- | --- |
| **Por. č.** | **Obchodné meno, sídlo subdodávateľa a IČO** | **Osoba oprávnená konať za subdodávateľa (meno a priezvisko, adresa pobytu, dátum narodenia)** |
| 1. | *<vyplní uchádzač>* | *<vyplní uchádzač>* |
| 2. | *<vyplní uchádzač>* | *<vyplní uchádzač>* |
| 3. | *<vyplní uchádzač>* | *<vyplní uchádzač>* |